

**ЧРЕЗ ПРЕДСЕДАТЕЛЯ НА**

**ОБЩИНСКИ СЪВЕТ – РУДОЗЕМ**

**ДО ОБЩИНСКИ СЪВЕТ - РУДОЗЕМ**

**ДОКЛАДНА ЗАПИСКА**

**от**

**инж.Недко Кулевски - кмет на Община Рудозем**

**ОТНОСНО: Поемане на дългосрочен дълг под формата на финансов лизинг за закупуване на един брой нов неупотребяван лек автомобил при условията на финансов лизинг за обезпечаване на дейността на Община Рудозем.**

**УВАЖАЕМИ Г-Н ПЕХЛИВАНОВ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

* Процедурата за поемане на дългосрочен общински дълг при условията на финансов лизинг за закупуване на **нов неупотребяван лек автомобил при условията на финансов лизинг за обезпечаване на дейността на Община Рудозем** е съобразена със следните обстоятелства:
* Лизингът е най-бързият начин да се придобие необходимата вещ, без да се влагат наведнъж големи парични средства;
* Лизинговите вноски обикновено са по-ниски от вноските за другите видове финансиране;
* Средствата се влагат на части.

Съгласно чл. 14 от Закона за общинския дълг**,** предложението за поемане на дългосрочен дълг трябва да отговаря на следните условия:

* 1. проектът да е от полза на местната общност;
* 2. предложението да е придружено от пълно описание на проекта - наименование, цели, технико-икономическа обосновка, очаквани срокове за реализация и социално-икономически анализ на очакваните резултати от осъществяването на проекта;
* 3. (изм. - ДВ, бр. 61 от 2015 г.) да е приложено подробно описание на всички финансови параметри на проекта - всички източници на финансиране на проекта и размер на съответния финансов ресурс, максимален размер на дълга, срокове и начини за усвояването му, лихвени условия, намерения за погасяване, размер на разходите за консултантски и административно-управленски услуги, източници за погасяване на дълга, влияние на дълговото финансиране и на разходите по обслужването на дълга върху бюджета на общината;
* 4. проектът да е предложен за обсъждане на местната общност, чиито становища и предложения са неразделна част от предложението.
* Чл. 15**.** (1) Кметът на общината оповестява проекта, който ще се финансира чрез дългосрочен дълг, чрез покана за обсъждане, отправена до местната общност. Поканата трябва да съдържа общите параметри на проекта - предназначение, стойност, начин на финансиране и на обезпечаване, както и мястото и датата на провеждане на обсъждането.
* (2) Поканата се публикува в един местен или регионален вестник и се поставя на обществено достъпно място в сградата на общината, като датата на обсъждането на проекта е най-малко един месец преди разглеждането на предложението от общинския съвет.
* Основна цел при поемане на дълга е да се придобият следните нови активи:

Един брой лек автомобил със задвижване 4х4 за нуждите на община Рудозем.

**Общите параметри на новия дълг са следните:**

* Максимален размер на дълга – до 108 000лв. /Сто и осем хиляди лева/ придобит при условията на финансов лизинг, който е съобразен с изискванията на чл.32 от ЗПФ.
* Валута на дълга – в български лева;
* Начин на финансиране – от собствени средства и/или обща изравнителна субсидия;
* Обезпечение на дълга – придобитите активи остават в собственост на лизингодателя до окончателното погасяване на дълга;
* Лихвени процент на лизинга – фиксиран, за периода на лизинга, не по-висок от 6%;
* Финансиране на лихвените плащания - плащанията на лихвите за лекия автомобил са за сметка на собствени средства и/или обща изравнителна субсидия;
* Такса обслужване на лизинга – еднократна, не повече от 1,5 %;
* Срок на лизинга – до 60 месеца;
* Първоначална вноска – не повече от 20%;
* Лизингова схема – съгласно предложението на финансовата институция;
* Предназначение на дълга – Основна цел при поемане на дълга е да се придобие нов актив: **един брой лек автомобил със задвижване 4х4 за нуждите на община Рудозем.**
* Разходите за застраховки, регистрация в КАТ и др. подобни свързани с автомобилите, са за сметка на община Рудозем.
* Необходимите средства по обслужване на дълга ще се предвиждат, като приоритетно плащане в бюджета за всяка година до окончателното му погасяване. Обслужването на дълга е предвидимо и тъй като е дългосрочно, няма да натовари бюджета прекомерно.
* **Настоящото поемане на дълга ще е от значение за местната общност, тъй като придобиването на лекия автомобил ще подпомогне в голяма степен работата на кмета на община Рудозем и администрацията. В момента общината разполага само с два леки автомобила, като:**

**- единия с регистрационен номер СМ 6644 АХ Марцедес Е350 ЦДИ, се ползва от кмета на общината, който е закупен през 2017г. втора употреба, с първоначална регистрация от 08.10.2009г. Поради дългогодишната и ежедневна употреба автомобила често се налага да бъде ремонтиран, което не е рентабилно и нецелесъобразно!**

**- с другия, с регистрационен номер СМ 4604 ВА Дачия Дъстер, който е закупен по проект „Изграждане на модел за патронажа грижа за възрастни хора и лица с увреждания в община Рудозем“ се ползва от: общинските служители, които извършват ежедневно своята служебна дейност; за обгрижване на всички лица – потребители, включени по програми Личен асистент, Грижа в дома и Асистентска подкрепа. Автомобила се ползва за нуждите на всички отдели, което създава неудобства, защото често се налага да се изчакват ред за ползването му. Когато служители са на обучение или в командировка с наличния автомобил останалите служители реално не могат да изпълняват своите задължения отнасящи се до останалите населени места извън**

**общинския център. След закупуването на още един автомобил, администрацията ще е по-гъвкава, което ще подобри обслужването на населението. Ще може да извършва своята дейност, като реагира много по-бързо на постъпили заявления, жалби, сигнали и други.**

Във връзка с гореизложеното ина основание чл. 21, ал. 1, т. 10 от ЗМСМА и чл. 13, чл. 14 и чл. 17 от Закона за общинския дълг, и във връзка с Протокол от 07.10.2024 г. от проведеното публично обсъждане, предлагам на Общински съвет Рудозем да обсъди и приеме следното

**Р Е Ш Е Н И Е:**

1. Одобрява поемането на дългосрочен дълг за придобиването, чрез финансов лизинг на нов актив: **Един брой нов лек автомобил със задвижване 4х4 за нуждите на община Рудозем**, при следните **параметри:**

- Максимален размер на дълга – до 108 000 /Сто и осем хиляди / лева придобит при условията на финансов лизинг, който е съобразен с изискванията на чл.32 от ЗПФ.

- Валута на дълга – в български лева;

 - Начин на финансиране – от собствени средства и/или обща изравнителна субсидия;

- Обезпечение на дълга – придобитите активи остават в собственост на лизингодателя до окончателното погасяване на дълга;

- Лихвени процент на лизинга – фиксиран, за периода на лизинга, не по-висок от 6% ;

- Финансиране на лихвените плащания - плащанията на лихвите за лекия автомобил са за сметка на собствени средства и/или обща изравнителна субсидия;

- Такса обслужване на лизинга – еднократна, не повече от 1,5 %.

- Срок на лизинга – до 60 месеца;

- Първоначална вноска – не повече от 20%;

- Лизингова схема – съгласно предложението на финансовата институция;

- Предназначение на дълга – Основна цел при поемане на дълга е да се придобие нов актив: **един брой лек автомобил със задвижване 4х4 за нуждите на община Рудозем.**

- Други разходи, като тези за застраховки, регистрация в КАТ и др. подобни свързани с автомобилите, са за сметка на община Рудозем.

2. Възлага и делегира права на Кмета на Община Рудозем да проведе процедура по реда на Закона за обществените поръчки, съобразно прогнозната стойност за избор на лизингодател, който да предостави финансов лизинг на Община Рудозем при одобрените от Общински съвет – Рудозем параметри, да подпише договора за финансов лизинг, както и да извърши всички останали необходими правни и фактически действия за изпълнение на решението по т.1.

**ПРИЛОЖЕНИЕ: Протокол от проведено публично обсъждане.**

 **КМЕТ НА ОБЩИНА РУДОЗЕМ:…………………**

 **/инж. Недко Кулевски/**